CELEX: 62017CA0088
Language: hu
Date: 2018-07-11 00:00:00
Title: C-88/17. sz. ügy: A Bíróság (harmadik tanács) 2018. július 11-i ítélete (a Korkein oikeus [Finnország] előzetes döntéshozatal iránti kérelme) – Zurich Insurance PLC, Metso Minerals Oy kontra Abnormal Load Services (International) Limited (Előzetes döntéshozatal – Polgári és kereskedelmi ügyekben folytatott együttműködés – 44/2001/EK rendelet – Joghatóság – Az 5. cikk 1. pontja b) alpontjának második francia bekezdése – A kötelezettség teljesítésének helye szerinti bíróság joghatósága – A szolgáltatásnyújtás helye – Egyik tagállamból a másikba irányuló árufuvarozásra vonatkozó szerződés – Több szakaszt és több szállítási módot magában foglaló fuvarozás)

10.9.2018   
            
            
               HU
            
            
               Az Európai Unió Hivatalos Lapja
            
            
               C 319/8
            
         
      A Bíróság (harmadik tanács) 2018. július 11-i ítélete (a Korkein oikeus [Finnország] előzetes döntéshozatal iránti kérelme) – Zurich Insurance PLC, Metso Minerals Oy kontra Abnormal Load Services (International) Limited
      (C-88/17. sz. ügy) (1)
      
      ((Előzetes döntéshozatal - Polgári és kereskedelmi ügyekben folytatott együttműködés - 44/2001/EK rendelet - Joghatóság - Az 5. cikk 1. pontja b) alpontjának második francia bekezdése - A kötelezettség teljesítésének helye szerinti bíróság joghatósága - A szolgáltatásnyújtás helye - Egyik tagállamból a másikba irányuló árufuvarozásra vonatkozó szerződés - Több szakaszt és több szállítási módot magában foglaló fuvarozás))
      (2018/C 319/09)
      Az eljárás nyelve: finn
      
         A kérdést előterjesztő bíróság
      
      Korkein oikeus
      
         Az alapeljárás felei
      
      
         Felperesek: Zurich Insurance PLC, Metso Minerals Oy
      
         Alperes: Abnormal Load Services (International) Limited
      
         Rendelkező rész
      
      A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK rendelet 5. cikke 1. pontja b) alpontjának második francia bekezdését úgy kell értelmezni, hogy a tagállamok közötti, több szakaszból álló, közbenső megállóhelyeket magában foglaló és különböző szállítóeszközöket igénybe vevő árufuvarozásra vonatkozó olyan szerződés keretében, mint amely az alapügy tárgyát képezi, e rendelkezés értelmében mind a feladás helye, mind pedig az áru átadásának helye a szolgáltatásnyújtás helyének minősül.
      
         (1)  HL C 112., 2017.4.10.